text: Fyrsti írsktmælti filmur í uppskoti at fáa ein Oscar
text: #000001
text: Filmurin, sum byggir á søgu hjá Claire Keegan, vann sjey Irish Film & Television virðislønir í heimlandinum. Undir heitinum ”An Cailín Ciúin” er hann fyrsti írsktmælti filmur, sum nakrantíð hevur verið í kapping at vinna ein Oscar sum besti altjóða filmur. Filmurin er hin fyrsti hjá írska leikstjóranum Cailín Ciúin. Vit eru á bygd í Írlandi í 1981. Húskið er illa fyri og mamman er aftur uppá vegin. Tað er summar og stillføra Cáit verður send til onnur fólk at verða. Tigandi gentan, sum higartil hevur verið fyri ongum av berari vanrøkt, blómar í nýggju húsunum, einum bóndagarði í Landsynningsírlandi, har eingir loynidómar eitast at vera. Hóast neytini mjólka og alt stendur í ríkasta summarblóma, er Cáit varin og ber alla tíðina saman við tær kørgu royndir, hon hevur heimífrá. Í nýggju húsunum verður hon fevnd av umsorgan og góðsemi, men tá hon fær innlit í ein djúpan loynidóm, má hon sanna, hvussu skroypilig tilveran er. Hetta er næstsíðsti filmur fyri summarsteðgin í Filmsfelagnum
text: #000004